CELEX: 32020D1544
Language: fi
Date: 2020-10-21 00:00:00
Title: Euroopan parlamentin ja neuvoston päätös (EU) 2020/1544, annettu 21 päivänä lokakuuta 2020, neuvoston päätöksen 2003/17/EY muuttamisesta siltä osin kuin on kyse Ukrainassa viljakasvien siemenviljelmillä tehtyjen viljelystarkastusten vastaavuudesta ja Ukrainassa tuotettujen viljakasvien siementen vastaavuudesta

26.10.2020   
               
               
                  FI
               
               
                  Euroopan unionin virallinen lehti
               
               
                  L 356/5
               
            
         EUROOPAN PARLAMENTIN JA NEUVOSTON PÄÄTÖS (EU) 2020/1544,
         annettu 21 päivänä lokakuuta 2020,
         neuvoston päätöksen 2003/17/EY muuttamisesta siltä osin kuin on kyse Ukrainassa viljakasvien siemenviljelmillä tehtyjen viljelystarkastusten vastaavuudesta ja Ukrainassa tuotettujen viljakasvien siementen vastaavuudesta
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Neuvoston päätöksessä 2003/17/EY (3) säädetään, että kyseisen päätöksen liitteessä I luetelluissa kolmansissa maissa tietyillä siemenviljelmillä tehdyt viljelystarkastukset katsotaan tietyin edellytyksin unionin lainsäädännön mukaisesti tehtäviä viljelystarkastuksia vastaaviksi ja että kyseisissä kolmansissa maissa tuotetut tietyt viljakasvilajien siemenet katsotaan tietyin edellytyksin unionin lainsäädännön mukaisesti tuotettuja siemeniä vastaaviksi.
                  
               
                     (2)
                  
                  
                     Ukraina on pyytänyt komissiota myöntämään vastaavuuden sen viljakasvien siemenviljelmillä tehtäviä viljelystarkastuksia koskevalle järjestelmälle sekä Ukrainassa tuotetuille ja varmennetuille viljakasvien siemenille.
                  
               
                     (3)
                  
                  
                     Komissio tutki asiaa koskevaa Ukrainan lainsäädäntöä ja julkaisi vuonna 2015 tehdyn tarkastuksen, joka koski viljakasvien siementen virallisen valvonnan ja varmentamisen järjestelmää Ukrainassa ja sen vastaavuutta unionin vaatimusten kanssa, pohjalta havaintonsa raportissa ”Final report of an audit carried in Ukraine from 26 May 2015 to 04 June 2015 in order to evaluate the system of official controls and certification of cereal seed and their equivalence with European Union requirement” (Loppuraportti Ukrainassa 26 päivän toukokuuta 2015 ja 4 päivän kesäkuuta 2015 välisenä aikana tehdystä tarkastuksesta, jossa arvioitiin viljakasvien siementen virallisen valvonnan ja varmentamisen järjestelmää ja sen vastaavuutta Euroopan unionin vaatimusten kanssa).
                  
               
                     (4)
                  
                  
                     Tarkastuksen jälkeen todettiin, että viljakasvien siemenviljelmien viljelystarkastukset ja siementen näytteenotto, testaus ja virallinen jälkivalvonta toteutetaan asianmukaisesti ja ne täyttävät päätöksen 2003/17/EY liitteessä II vahvistetut edellytykset sekä neuvoston direktiivissä 66/402/ETY (4) vahvistetut vaatimukset. Lisäksi todettiin, että siementen varmentamisen täytäntöönpanosta vastaavat Ukrainan kansalliset viranomaiset ovat toimivaltaisia ja toimivat asianmukaisesti.
                  
               
                     (5)
                  
                  
                     Sen vuoksi on aiheellista myöntää vastaavuus Ukrainassa viljakasvien siemenviljelmillä tehtävien viljelystarkastusten osalta ja Ukrainassa tuotettujen ja Ukrainan viranomaisten virallisesti varmentamien viljakasvien siementen osalta.
                  
               
                     (6)
                  
                  
                     Päätös 2003/17/EY olisi sen vuoksi muutettava tämän mukaisesti,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Päätöksen 2003/17/EY muuttaminen
            Muutetaan päätöksen 2003/17/EY liite I seuraavasti:
            
                        a)
                     
                     
                        lisätään taulukkoon kohtien ”TR” ja ”US” väliin rivi seuraavasti:
                        
                                    ”UA
                                 
                                 
                                    Ministry of Agrarian Policy and Food of Ukraine
                                    Khreshchatyk str., 24, 01001, KYIV
                                 
                                 
                                    66/402/ETY”;
                                 
                              
                  
                        b)
                     
                     
                        lisätään taulukon alaviitteeseen kohtien ”TR – Turkki,” ja ”US – Yhdysvallat,” väliin seuraava kohta:
                        ”UA – Ukraina,”.
                     
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            3 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 21 päivänä lokakuuta 2020.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Lausunto annettu 18. syyskuuta 2020 (ei vielä julkaistu virallisessa lehdessä).
         
            (2)  Euroopan parlamentin kanta, vahvistettu 8. lokakuuta 2020 (ei vielä julkaistu virallisessa lehdessä), ja neuvoston päätös, tehty 14. lokakuuta 2020.
         
            (3)  Neuvoston päätös 2003/17/EY, tehty 16 päivänä joulukuuta 2002, kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta (EYVL L 8, 14.1.2003, s. 10).
         
            (4)  Neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan (EYVL 125, 11.7.1966, s. 2309).